laion/Wikipedia-Exotic huggingface dataset:
ג'יימס ארל ריי

ג'יימס ארל ריי (באנגלית: James Earl Ray;‏ 10 במרץ 1928 – 23 באפריל 1998) היה רוצחו של לוחם זכויות האדם מרטין לותר קינג, בו ירה למוות ב-4 באפריל 1968 בממפיס, טנסי. ריי הוצב פעמיים בראש רשימת המבוקשים של ה-FBI. מעט יותר מחודשיים לאחר מות קינג, ב-8 ביוני 1968, ריי, אסיר אשר נמלט מבית הסוהר של מדינת מיזורי שנה לפני ההתנקשות, נתפס בנמל התעופה לונדון הית'רו שבלונדון כשניסה לעזוב את הממלכה המאוחדת עם דרכון קנדי מזויף על שם רמון ג'ורג' סנייד (Sneyd). ריי הוסגר במהירות למדינת טנסי והואשם ברצח מרטין לותר קינג. הוא הודה ברצח ב-10 במרץ 1969 (על אף שהכחיש את ההודאה לאחר שלושה ימים), ונגזרו עליו 99 שנות מאסר. ב-10 ביוני 1977, ריי נמלט, יחד עם עוד שישה אסירים, מבית סוהר בטנסי, זמן קצר לאחר שהעיד בפני ועדת בית הנבחרים בנוגע להתנקשויות וטען כי הוא לא ירה בקינג. בעקבות הבריחה מהכלא, ריי הופיע שוב בראש רשימת המבוקשים של ה-FBI ב-11 ביוני. ב-13 ביוני, ריי ושאר האסירים נתפסו ונכלאו מחדש, ותקופת המאסר של ריי הוארכה במספר שנים. ד"ר ויליאם פפר (Pepper) שימש כעורך דינו של ג'יימס ארל ריי עד למותו של ריי ולאחר מכן המשיך מטעם משפחת קינג. בשנת 1997, בנו של מרטין לותר קינג, דקסטר קינג, נפגש עם ריי ותמך בפומבי במאמציו של ריי לקבלת משפט חוזר. ריי מת בבית הסוהר ב-23 באפריל 1998 בגיל 70 מסיבוכים הקשורים במחלת כליות, שנגרמו על ידי הפטיטיס C, אשר נגרם כנראה כתוצאה מעירוי דם, שניתן לו לאחר שנדקר בבית הסוהר שבטנסי. ניתוח שלאחר המוות אישר כי ריי מת עקב כשל בכבד. בדצמבר 1999 נתבע לדין אזרחי מסעדן בשם לויד ג'ואורז (Jowers) מהעיר ממפיס על לקיחת חלק ברציחתו של מרטין לותר קינג. ג'ואורז נמצא אשם וחויב לשלם פיצויים על סך של 100 דולרים, סכום שנקבע כדי למנוע טענות שהתביעה הוגשה מטעמים כלכליים. מדיה וקבצים בנושא ג'יימס ארל ריי בוויקישיתוף ג'יימס ארל ריי, באתר "Find a Grave" (באנגלית) ג'יימס ארל ריי, באתר אנציקלופדיה בריטניקה (באנגלית) ג'יימס ארל ריי, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
No More Words

No More Words (בעברית: אין יותר מילים) הוא סינגל שהוקלט על ידי להקת הגל החדש ברלין. הוא יצא לאור ב-27 בפברואר 1984, על ידי חברת התקליטים גפן רקורדס, כסינגל המוביל מתוך האלבום. הוא נכתב על ידי ג'ון קרופורד והופק על ידי ג'ורג'ו מורודר וריצ'י זיטו. השיר הגיע למקום השישי במצעד שירי הדאנס קלאב. השיר נכתב על ידי ג'ון קרופורד והופק על ידי ג'ורג'ו מורודר וריצ'י זיטו. הסינגל בגודל 7 אינץ' כולל את "Rumor of Love" כצד ב' שלו, בעוד שהמקסי-סינגל בגודל 12 אינץ' צורף ל-"Dancing in Berlin" וכלל את רמיקס הדאנס של מורודר לכל שיר. השיר נכלל בסרט "משוגע עלייך" משנת 1985. בארצות הברית, השיר הופץ מחדש ב-1985 כצד ב' לסינגל "Crazy for You" של מדונה, שגם נכלל ב-Vision Quest. הווידאו קליפ הרשמי של השיר פורסם ב-29 במרץ 2010, והועלה לערוץ היוטיוב הרשמי של ברלין. הקליפ הנלווה מציג את הלהקה מגלמת כנופיית פושעים דמויי שודדי בנקים. חברי הלהקה שיחזרו מרדף מכוניות בסגנון בוני וקלייד ויריות; הוא בוים על ידי אוון אינגליש ופול גולדמן, ונכלל באוסף הווידאו Berlin Video 45 מ-1984. נכון לדצמבר 2022 עומד מונה הצפיות של הקליפ על למעלה מ-5.5 מיליון צפיות. מידע על היצירה "No More Words" באתר מיוזיק בריינז סרטון השיר "No More Words" באתר יוטיוב Berlin – No More Words, נבדק ב-2022-12-25 Berlin, Billboard (באנגלית אמריקאית) Berlin - No More Words (באנגלית), נבדק ב-2022-12-25 Vision Quest, 1985-02-15, נבדק ב-2022-12-25 Various - Vision Quest (Original Motion Picture Sound Track) (באנגלית), נבדק ב-2022-12-25 Berlin - No More Words, נבדק ב-2022-12-25
נחל פטיש

נחל פטיש הוא נחל אכזב באורך של כ־32 קילומטרים בנגב הצפוני. מוצא הנחל בגובה כ-300 מטרים מעל פני הים, בסמוך לצומת גורל צפונית לבאר שבע. משם הוא זורם מערבה וחולף בסמוך לאתר לסילוק פסולת דודאים. לאחר מכן חולף הנחל מתחת לכביש 25 ומייד לאחר מכן מתחת לגשר רכבת עות'מאני. הנחל ממשיך בכיוון צפון־מערב וחולף תחת כביש 2411 (כביש אופקים–שדה תימן). מייד לאחר מכן, מדרום למושבים גילת ותפרח, נשפך אליו נחל תפרח. הנחל חולף במקביל לתחנת הרכבת אופקים ולמסילת אשקלון - באר שבע, ובין המושבים בטחה ורנן הוא עובר תחתיה. מספר קילומטרים לאחר מכן, בגובה של כ-60 מטרים מעל פני הים ובמרחק של כקילומטר וחצי דרומית לבית הביטחון בסומרה, נשפך הנחל אל נחל גרר. יובליו של הנחל מצפון הם נחל תפרח ונחל שמריה. מדרום יובליו הם נחל עשן, נחל חצרים ונחל אופקים. גשר הרכבת מעל נחל פטיש – ליד שדה תימן פארק אופקים – במזרח העיר אופקים חורבת פטיש – חורבה גדולה בשטח של כ־1,000 דונם בצפון־מזרח אופקים; כוללת מספר מבנים, מערכת אגירת מים מהתקופה הביזנטית, עמודים וכותרות וכ־20 בורות מים חוות נעמ"א – מצפון־מזרח למושב רנן בית הביטחון בסומרה נחל פטיש, באתר עמוד ענן נחל פטיש, באתר רשות ניקוז ונחלים שקמה בשור חרבת פטיש, באתר המרכז לטכנולוגיה חינוכית, חרבת פטיש, באתר מטח
ברלין (להקה)

ברלין (באנגלית: Berlin) היא להקת גל חדש אמריקאית, שהוקמה בלוס אנג'לס בשנת 1978. הלהקה זכתה להצלחה מסחרית בשנות ה-80 עם מספר סינגלים, ביניהם הלהיט "Take My Breath Away" (אנ') מהסרט "אהבה בשחקים" משנת 1986, שזכה בפרס אוסקר לשיר המקורי הטוב ביותר ובפרס גלובוס הזהב לשיר המקורי הטוב ביותר. סינגלים מצליחים נוספים של הלהקה הם "The Metro", "Sex (I'm A...)" ו-"No More Words". האלבום Count Three & Pray זכה להצלחה בין-לאומית.[דרוש מקור] הלהקה התפרקה ב-1987, זמן קצר לאחר שהשיגה הצלחה עולמית. הסולנית, טרי נאן, שמרה על הזכויות לשימוש בשם הלהקה, והיא יצרה אותה מחדש בסוף שנות ה-90 עם הרכב אחר. אתר האינטרנט הרשמי של ברלין (באנגלית) מדיה וקבצים בנושא ברלין בוויקישיתוף ברלין, ברשת החברתית פייסבוק ברלין, ברשת החברתית אקס (טוויטר) ברלין, ברשת החברתית אינסטגרם ברלין, באתר אפל מיוזיק (באנגלית) ברלין, באתר ספוטיפיי ברלין, באתר Last.fm (באנגלית) ברלין, באתר AllMusic (באנגלית) ברלין, באתר MusicBrainz (באנגלית) ברלין, באתר דיזר ברלין, באתר Discogs (באנגלית) ברלין, באתר Songkick (באנגלית) ברלין, באתר Genius ברלין, באתר SecondHandSongs ברלין, באתר בנדקמפ ברלין, באתר בילבורד (באנגלית) Berlin Biography, Songs, & Albums, AllMusic (באנגלית) Berlin - Count Three & Pray (באנגלית), נבדק ב-2022-12-25 Remember Top Gun's song Take My Breath Away in 1986? Interview with John Crawford of Berlin, web.archive.org, ‏2022-04-02 Joel Harley, "80s popstar looks basically the same as she did 38 years ago during Top Gun hit", Metro, June 9, 2024
מחוז ולצ'ה

מחוז ולצ'ה הוא מחוז ברומניה הממוקם באזורים ההיסטוריים של אולטניה ומונטניה. בירת המחוז היא רמניקו ולצ'ה. בשנת 2011 היו במחוז 355,320 תושבים וצפיפות האוכלוסין הייתה 61.63/ק"מ2. רומנים – מעל 98% אחרים – 2% למחוז זה שטח כולל של 5,765 ק"מ. הצד הצפוני של המחוז גובל בהרי הקרפטים הדרומיים. הרי פגראש (אנ') במזרח והרי לוטרו (אנ') במערב. הם מופרדים על ידי עמק נהר אולט, המעבר הנגיש ביותר בין טרנסילבניה למונטניה. מדיה וקבצים בנושא מחוז ולצ'ה בוויקישיתוף אתר האינטרנט הרשמי של מחוז ולצ'ה מחוז ולצ'ה, באתר אנציקלופדיה בריטניקה (באנגלית)
שפת אימי

שפת אימי הוא אלבום האולפן הרביעי של קורין אלאל אשר יצא לאור ב-1990. האלבום כולל 12 שירים, מתוכם 4 שירים שכתב אהוד מנור והלחינה אלאל ו-8 שירים שבוצעו במקור בצרפתית, בהם "החיים בוורוד", "שלושת הפעמונים" ו"המנון לאהבה" של אדית פיאף, ו"אי שם בלב" של ז'ורז' ברסנס. את השירים תרגם מנור. האלבום מבוסס על הקלטת המופע "שפת אמי" בבימוי צדי צרפתי, שזכה להצלחה גדולה. עשרה משירי האלבום הוקלטו ישירות בהופעה חיה בצוותא. אלאל עיבדה והפיקה את לחניה ל"קשר הירח", "זאת לא חוכמה לומר Je T'aime" ו"נפוליאון" ואת השירים הצרפתיים "שלושת הפעמונים", "המיטה של לולה", "המנון לאהבה", "אי שם בלב", "ספק גדול", "גולגולת" ו"בירבורים". שני שירים נוספים - "שפת אמי" שהלחינה אלאל ו"החיים בוורוד", עובדו והופקו בידי עובד אפרת. יחד עם אלאל (בשירה וגיטרות), השתתפו במופע גם שלמה דשת בתופים, ערן צור בבס ושירה ואבשלום כספי בקלידים ושירה. לדברי אלאל, תחילה התנגדה לרעיון המופע המבוסס על שאנסונים צרפתיים. "בהתחלה לא רציתי בכלל לעשות את הפרויקט הזה... בתור עולה חדשה, ככה עוד הרגשתי קצת, לעשות אלבום שלם ולהודות בפומבי שאדית פיאף היא מקור ההשראה שלי". האלבום יצא כשנה לאחר האלבום "אנטארקטיקה", אך נחל הצלחה פחותה. "'שפת אמי', כשזה לא (הצליח) ככה, אמרתי 'היי, איפה הקהל של 'אנטארקטיקה'?", אמרה אלאל לימים. האלבום שפת אימי באתר ספוטיפיי יוסי חרסונסקי, אלאל יודעת מהיכן באה, מעריב, 5 באוגוסט 1990 יעל גבירץ, ⁨זו לא חוכמה לומר ז'ה־טם⁩, באתר חדשות, ‏5 ביולי 1990 סטריאו ומונו, סטריאו ומונו, אתר הדיסקוגרפיה של המוסיקה הישראלית עמית שהם, אלאל בשיא, באתר חדשות, ‏18 באוקטובר 1990 קורין אלאל, זן נדיר מסביר, באתר מקור ראשון בן שלו, קורין אלאל: "הבנתי שכבד לא עובד, ויצאתי לחפש מלים אחרות", באתר הארץ, 3 ביוני 2019
יונת הפסיון

יונת הפסיון (שם מדעי: Otidiphaps nobilis) הוא מין של יונה יבשתית גדולה המזכירה פסיון בצורתה המורפולוגית. זהו המין היחיד בסוג המונוטיפי Otidiphaps. יונת הפסיון מצויה ביערות הגשם של גינאה החדשה ואיים סמוכים. היא שוכנת באזורים הרריים וגבעות נמוכות אך לעיתים ניתן למוצאה גם באזור השפלה. יונת הפסיון מזכירה פסיון בצורתה החיצונית, בעיקר בזנבה הפרוש וכנפיה המעוגלות. ראשה חלק ומבריק בצבע שחור הנמשך לאורך גחונה וזנבה הפרוש, עורפה בצבעים משתנים של לבן, ירוק, אפור או שחור בהתאם לתת-המין וכנפיה מעוגלות בצבע חום. היונה נדירה ביותר והתצפיות עליה בטבע מועטות. תזונתה מורכבת מזרעים ופירות שנפלו על הקרקע. היונה מקננת על הקרקע מתחת לעצים וצמחייה נמוכה ומטילה ביצה אחת הבוקעת כעבור כארבעה שבועות. הזכר והנקבה דוגרים עליה לסירוגין ומשגיחים על הגוזל אותו הם מאכילים בחלב הזפק המופרש ממקורם (שיטת הזנה אופיינית לרוב היוניים). יונת הפסיון משמיעה מגוון רחב של קולות הכוללים צליל המזכיר קידוח, המיית יונים טיפוסית וצליל רם של "או-הווווואה" בטון משתנה. היונה נוטה להתרחק ממגורי אדם ומרבית הידוע עליה מבוסס על תצפיות ומחקר בפרטים המצויים בגני חיות. המידע על המין בטבע מועט ביותר אך לפי מה שידוע ככל הנראה חלה ירידתה הדרגתית באוכלוסייתה בשל בירוא יערות והרס מקומות מחייתה. מאחר שמדובר במין ייחודי התלוי בקיומו ביערות גשם הראשוניים, שהגישה אליהם קשה דרוש מידע נוסף לגבי אוכלוסייתה בטבע. במשך זמן רב הייתה היונה שחורת העורף ידועה למדע מפרט בודד שנאסף ב-1882, אך בנובמבר 2022 נתגלתה באי פרגוסון, בגינאה החדשה. O. n. aruensis O. n. nobilis O. n. cervicalis O. n. insularis מדיה וקבצים בנושא יונת הפסיון בוויקישיתוף יונת הפסיון, באתר ITIS (באנגלית) יונת הפסיון, באתר NCBI (באנגלית) יונת הפסיון, באתר Animal Diversity Web (באנגלית) יונת הפסיון, באתר GBIF (באנגלית) ציפור נדירה "קמה לתחייה" לאחר 140 שנה, כאן 11 יונת הפסיון באתר הרשימה האדומה של IUCN
יד קנדי

יד קנדי הוא אתר הנצחה לנשיא ארצות הברית ג'ון פ. קנדי, שהוקם באזור עמינדב בהרי ירושלים. האתר נחנך ב־4 ביולי 1966, במעמד עם רב ובנוכחות השופט ארל וורן, נשיא בית המשפט העליון של ארצות הברית. האתר תוכנן על ידי האדריכל דוד רזניק וביצוע התוכנית נוהל בידי ידידיה איזנשטט, אדריכל קרן קיימת לישראל. מהנדס האתר הוא אינג' אוסקר סירקוביץ'-סער. הרעיון להקמת יער ההנצחה הקרוי על שם הנשיא, ובמרכזו אתר ההנצחה היה רעיון של מקס ברסלר, ראש הקרן הקיימת לישראל בארצות הברית בעת הרצחו של הנשיא. צורתו של האתר ייחודית: הוא בנוי כגזע עץ כרות, הבא לסמל את הירצחו של הנשיא או כהר געש, המסמל את כוחו ומרצו של הנשיא. המבנה בנוי מ-53 עמודי בטון, שגובה כל אחד מהם 7.2 מטרים - כל עמוד מייצג אחת ממדינות ארצות הברית גם על ידי סמל המדינה המוטבע על כל אחד מהעמודים, כולל מחוז קולומביה, ושני עמודים עם סמל הקק"ל. שטח הרחבה שסביב המבנה כ-1,500 מ"ר והיא משמשת לאירועי הנצחה ואירועי ידידות בין ישראל וארצות הברית. בתוך אתר ההנצחה דולק נר זיכרון לזכר הנשיא הבוער באש התמיד. יד קנדי מבפנים חנוכת יד קנדי, 4 ביולי 1966 נשיא בית המשפט העליון של ארצות הברית ארל וורן נואם בחנוכת יד קנדי דוד קרויאנקר, ירושלים - מבט ארכיטקטוני, כתר הוצאה לאור, 1996. הממשלה תסייע במפעל להנצחת שמו של קנדי, דבר, 25 במרץ 1964 גילוי "יד קנדי" – מחר, דבר, 3 ביולי 1966 "יד קנדי" נחנכה בהרי ירושלים, דבר, 5 ביולי 1966 המשך מנחם תלמי, יד לקנדי בהרי ירושלים, מעריב, 10 ביוני 1966 יחיאל לימור, במקום אלפיים - באו אלפים לטכס חנוכת "יד קנדי", מעריב, 5 ביולי 1966 מיכאל יעקובסון, סיפורו של אייקון אדריכלי: יד קנדי בהרי ירושלים לא דומה לאף אנדרטה, באתר Xnet‏, 2 במאי 2017 מיכאל יעקובסון: סיבוב ביד קנדי, באתר 'חלון אחורי', 10.1.2017 ישראל 50 בעמוד על שנת 1966
איסלה דה לה חובנטוד

איסלה דה לה חובנטוד (בספרדית: Isla de la Juventud; מילולית: אי הנעורים) הוא האי השני בגודלו במדינת קובה, לאחר האי קובה עצמו, ושטחו 2,419.27 קמ"ר. האי הוא חלק מהאיים הקריביים. האי מוכר גם בשמות סיגואנאה (Siguanea), האוונגלית (Evangelista), אי התוכים (Parrot Island), אי האורנים (Isla de Pinos) ואי המטמון (Treasure Island). האי נמצא במרחק של 118 קילומטרים. בירת האי היא נואבה חרונה. האי מהווה מחוז קובני מיוחד ונמל התעופה רפאל קאבררה מוסטלייר (אנ') משמש כשער הכניסה העיקרי עליו ומשמש בעיקר טיסות המקשרות עם הבירה הקובנית, הוואנה. מדי שנה, בחודש מרץ, נערך באי "פסטיבל האשכולית". שם האי לפני הגעת כריסטופר קולומבוס היה סיגואנה, אך קולומבוס שינה אותו לשם "נוצרי" - "אי האוונגלית". בין המאה ה-16 והמאה ה-18 האי שימש כמקלט לשודדי ים שנתנו לו את השם "אי התוכים". תקופה זו בהיסטוריה של האי שימשה כרקע לספר "אי המטמון", אשר לימים הפך גם הוא לאחד משמות האי. במהלך המאה ה-19 שימש האי מקלט למורדים בשלטונות האזור אך עם הזמן התהפך מעמד זה והאי התפרסם בבתי הכלא שלו, בהם שוכנו, בין היתר, חוסה מארטי ופידל קסטרו. בית הסוהר בו שכן קסטרו (ראו תמונה) משמש היום כמוזיאון. בסוף המאה ה-19 התיישבו בקצה הדרומי מערבי של האי דייגים דוברי אנגלית שהגיעו ממושבות אנגליות. בתחילת המאה ה-20 הגיעו לאי 300 מתיישבים מארצות הברית. מעמד האי והשלטון בו לא היה ברור ורק בשנת 1925 הכירה ארצות הברית בהשתייכותו לקובה. לאחר המהפכה הקובנית, בשנות השישים והשבעים של המאה ה-20, יצאו עשרות אלפי צעירים אל האי כדי ללמוד בו בבתי הספר התיכוניים החדשים שנבנו בו. צעירים אלה עבדו בשדות ונטעו פרדסי אשכוליות. בשנת 1978 הוסב שם האי ל"אי הנעורים" לכבודם. מדיה וקבצים בנושא איסלה דה לה חובנטוד בוויקישיתוף אתר האינטרנט הרשמי של איסלה דה לה חובנטוד איסלה דה לה חובנטוד, באתר אנציקלופדיה בריטניקה (באנגלית)
חורחה קפרון

חורחה אנטוניו קפרונה (באנגלית: Jorge Antonio Cafrune Herrera;‏ 8 באוגוסט 1937 – 1 בפברואר 1978) היה אחד מזמרי הפולקלור הארגנטינאי הפופולריים ביותר בתקופתו, כמו גם חוקר, אוצר ומפיץ בלתי נשכח של התרבות הילידית. חורחה קפרון נולד באסטנסיה "לה מתילדה" של אל סונצ'ל, פריקו דל כרמן, חוחוי למשפחה ממוצא סורי-לבנוני. הוא השלים את לימודיו התיכוניים בסן סלבדור דה חוחוי, במהלכם לקח שיעורי גיטרה עם ניקולס לה מדריד. ב-1957 הקליט את אלבומו הראשון עם להקת Las voces de Huayra שב-1960 שינתה את שמה ל-Los cantores del Alba, עם אריאל רמירס כמנהל. החל משנת 1962, קפרון החל להופיע בפסטיבל הפולקלור של קוסקין. ב-1966, באחד מביקוריו בכפרים קטנים יותר, הוא פגש זמר פולקלוריסט צעיר בשם חוזה לרלדה (José Larralde). בשנת 1967 יצא במופע "De caballo por mi patria" במחווה לצ'אצ'ו פניאלוזה (Ángel Vicente Peñaloza). במהלך טיול הזה קפרון טייל ברחבי ארגנטינה כמו הרבה גאוצ'וס, והפיץ את האמנות והמסר שלו ברחבי המדינה. ב-1977, לאחר מספר שנים ששהה בספרד, הוא חזר לארגנטינה שנשלטה באותה תקופה על ידי הדיקטטורה הצבאית של חורחה רפאל וידלה. הממשלה ראתה איום במוזיקה הבוטה של קפרון, במיוחד השיר השנוי במחלוקת פוליטית שלו Zamba de mi esperanza. על התעקשותו, אמר קפרון, "למרות שזה לא ברפרטואר המורשה, אם האנשים שלי יבקשו ממני, אני אשיר את זה". קפרון נהרג לאחר שנדרס באמצעות טנדר על ידי שני גברים בני תשע עשרה בזמן שרכב על סוס בכביש ראשי בשעה 1 בלילה, הוא נפטר תוך שתים עשרה שעות. מדיה וקבצים בנושא חורחה קפרון בוויקישיתוף חורחה קפרון, סרטונים בערוץ היוטיוב חורחה קפרון, במסד הנתונים הקולנועיים IMDb (באנגלית) חורחה קפרון, באתר AllMusic (באנגלית) חורחה קפרון, באתר MusicBrainz (באנגלית) חורחה קפרון, באתר Discogs (באנגלית) אתר רשמי עדויות המפלילות את וילנואבה חורחה קפרון, באתר "Find a Grave" (באנגלית) "Un 8 de agosto de 1937 nacía en El Carmen Jorge Cafrune" [On August 8, 1937, Jorge Cafrune was born in El Carmen]. Somos Jujuy (בספרדית). 2020-08-08. נבדק ב-2020-11-30.{{cite web}}: תחזוקה - ציטוט: url-status (link) "Marcha en honor a Jorge Cafrune | De caballo por mi patria, Jorge Cafrune, El Carmen, Asociación Gaucha Éxodo Jujeño". El Tribuno (בספרדית). 2017-02-01. נבדק ב-2020-11-30.{{cite web}}: תחזוקה - ציטוט: url-status (link) Plaza, Gabriel (2019-07-12). "¿Quién mató a Jorge Cafrune? El hombre que con una guitarra era "más peligroso que un ejército"" [Who killed Jorge Cafrune? The man who, with a guitar, was "more dangerous than an army"]. La Nación (בספרדית). נבדק ב-2020-11-30.{{cite web}}: תחזוקה - ציטוט: url-status (link) "Se cumplen 35 años de la trágica muerte de Jorge Cafrune" [35 years have passed since the tragic death of Jorge Cafrune]. Telam (בספרדית). נבדק ב-2020-11-30.{{cite web}}: תחזוקה - ציטוט: url-status (link) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חורחה קפרון".
אין מוצא

האם התכוונתם ל... אין מוצא (שיר) – שיר בביצועו של אדם משנת 1987 אין מוצא (סדרת טלוויזיה) – סדרת טלוויזיה אמריקאית משנת 2022 כביש ללא מוצא (סרט) דרך ללא מוצא
Cmax (פרמקולוגיה)

Cmax הוא הריכוז המקסימלי (השיא) שהתרופה משיגה במדור או אזור-בדיקה מוגדר בגוף לאחר מתן התרופה ולפני מתן מנה שנייה. זוהי מדידה סטנדרטית בפרמקוקינטיקה . Cmax הוא ההפך מ- Cmin, שהוא הריכוז המינימלי (השפל) שהתרופה משיגה לאחר מתן מנה. הפרמטר הפרמקוקינטי הקשור, tmax, הוא הזמן בו נצפה ה-Cmax. לאחר מתן תוך ורידי, Cmax ו-tmax תלויים מאוד בפרוטוקול הניסוי, מכיוון שהריכוזים תמיד יורדים לאחר סיום העירוי. אבל לאחר מתן פומי, Cmax ו-tmax תלויים בהיקף ספיגת התרופה, בקצב הספיגה ובפרופיל הדיספוזיציה של התרופה, וניתן להשתמש בהם כדי לאפיין תכונות של פורמולציות שונות אצל אותו הנבדק. תופעות לוואי לטווח קצר של תרופה נוטות להופיע ב-Cmax או בסמוך לה, בעוד שההשפעה הרצויה של תרופה עם משך פעולה מתמשך מתרחשת בדרך כלל בריכוזים מעט מעל ה-Cmin.[דרוש מקור] ה-Cmax נמדד לעיתים קרובות במאמץ להראות ביו-אקוויוולנטיות (BE) בין מוצר גנרי למוצר מקורי. לפי ה-FDA, זמינות ביולוגית של התרופה (BA) ו-BE מסתמכות לעיתים קרובות על מדידות פרמקוקינטיות כגון AUC ו-Cmax המשקפות חשיפה מערכתית. השטח מתחת לעקומה (פרמקולוגיה) Tracy TS (2004). "Pharmacokinetics". In Stitzel RE, Craig CF (eds.). Modern pharmacology with clinical applications. Hagerstwon, MD: Lippincott Williams & Wilkins. p. 49. ISBN 0-7817-3762-1. Amy Newlands. "Statistics and Pharmacokinetics in Clinical Pharmacology Studies" (PDF). אורכב מ-המקור (PDF) ב-2013-11-13. Urso R, Blardi P, Giorgi G (במרץ 2002). "A short introduction to pharmacokinetics". Eur Rev Med Pharmacol Sci. 6 (2–3): 33–44. PMID 12708608. {{cite journal}}: (עזרה) Midha KK, Rawson MJ, Hubbard JW (באוקטובר 2005). "The bioequivalence of highly variable drugs and drug products". Int J Clin Pharmacol Ther. 43 (10): 485–98. doi:10.5414/cpp43485. PMID 16240706. {{cite journal}}: (עזרה) "Bioavailability and Bioequivalence Studies for Orally Administered Drug Products — General Considerations". FDA. נבדק ב-18 בפברואר 2021. {{cite web}}: (עזרה)
בית החלוצות

האם התכוונתם ל... בית חלוצות – אכסניה שנועדה לשכן נשים צעירות רובן עולות חדשות ולסייע להם להיקלט בארץ. בית החלוצות (חיפה) בית החלוצות (רמת גן) בית החלוצות (ירושלים) בית החלוצות (תל אביב)
פטר בינקובסקי

פטר בינקובסקי (בסלובנית: Peter Binkovski; נולד ב-28 ביוני 1972) הוא כדורגלן עבר סלובני ששיחק בעמדת הקשר. בינקובסקי התחיל את הקריירה שלו בקבוצת הכדורגל של מריבור. בשנת 1989 הצטרף לקבוצה הבוגרת ששיחקה בליגה השלישית ביוגוסלביה. אחרי שנתיים, יוגוסלביה התפרקה ומריבור הצטרפה לליגת העל הסלובנית. באותה עונה, זכה עם הקבוצה בגביע. בינואר 1996 הצטרף לאוסטר מליגת העל השוודית. כעבור שנה חתם בברומל סנדאי ולאחר מכן חתם בפירסט וינה. בקיץ 1998 חתם במכבי יפו מהליגה הלאומית, במדיה רשם 4 הופעות ושוחרר כעבור מספר חודשים וחתם בקורוטן פריבלייה. גם במדיה שיחק כחודשיים וחזר לקדנציה שנייה במריבור עמה זכה בדאבל. בהמשך הקריירה שיחק בפוהורני, רודאר פלייבליה, דומז'אלה, קורוטן פרייבליה וז'לייזניצ'אר מריבור. בינקובסקי רשם במדי נבחרת סלובניה 17 הופעות וכבש שער אחד בתיקו 2-2 נגד תוניסיה. מריבור ליגת העל הסלובנית: 1998/1999 גביע הסלובני: 1991/1992, 1993/1994, 1998/1999 פטר בינקובסקי, באתר Transfermarkt פטר בינקובסקי, באתר Soccerway פטר בינקובסקי, באתר WorldFootball.net פטר בינקובסקי, באתר National Football Teams פטר בינקובסקי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פטר בינקובסקי".
ג'יימס אוטרי

ג'יימס דייוויד אוטרי (באנגלית: James David Autry;‏ 27 בספטמבר 1954 – 14 במרץ 1984) היה רוצח מורשע במדינת טקסס, ארצות הברית ונידון למוות. בעת הוצאותו להורג, כשהמחטים מחוברים לוורידיו, התקבל צו עיכוב ביצוע מבית המשפט, עקב הקפאת עונש המוות בכל ארצות הברית. לרוע מזלו של אוטרי הקפאה זו הייתה זמנית בלבד. עם חידוש העונש, אוטרי הוצא להורג בזריקת רעל. אוטרי, יליד אמרילו, טקסס, הורשע בירי ב-20 באפריל 1980 בירי בפקידת חנות הנוחות של פורט ארתור, שירלי דרואט, באמצעות אקדח בקוטר 38. לאחר מכן הוא ירה בראשיהם של שני העדים, אחד מהם, ג'ו ברוסארד, כומר קתולי, אשר מת מיד, ואנתנסיוס סוורנאס, ימאי יווני, אשר שרד אך נותר עם נזק מוחי בלתי הפיך. הפשע בוצע עם שותפו לדירה של אוטרי, ג'ון אלטון סנדיפר. זאת לאחר שדרואט ביקשה לגבות ממנו 2.70$ עבור קרטון בקבוקי בירה. לאחר הירי אוטרי לקח את הקרטון, ובקופה לא היה חסר כסף. אוטרי נודע בשם "קאובוי" נגזר גזר דין מוות. ב-4 באוקטובר 1983, הוא היה חגור לאלונקה בחדר ההוצאה להורג, כשמחטים בזרועותיו, כאשר הגיע צו עיכוב ביצוע. זאת לאחר שמעמדו החוקי של עונש המוות בארצות הברית המתין להסדרה. לבסוף, אוטרי הוצא להורג ב-14 במרץ 1984. הייתה זו ההוצאה להורג השנייה בטקסס מאז החזרת עונש המוות במדינה לאחר פסק הדין "גרג נגד ג'ורג'יה". הוא סירב לומר מילים אחרונות, אך ביקש ארוחה אחרונה של המבורגר, צ'יפס וד"ר פפר. הוא טען שמוות בזריקת רעל "זה לא גברי", והעדיף להיתלות או שראשו ייערף. הוא גם אמר שהוא מעדיף הוצאה להורג על פני מאסר עולם. הוא עתר למועצת התיקונים של טקסס, בבקשה להקרין את הוצאתו להורג בטלוויזיה, בטענה שההוצאה להורג "אינה ממשית" לציבור, אלא אם כן הם יצפה בה, אך בקשתו נדחתה. אוטרי נקבר בבית הקברות קפטן ג'ו בירד. סיפורו, משמש בין היתר להסביר את זכויותיהם של אסירים (אנ'), כולל נידונים למוות. בפרט, נימוק לחובת חיטוי המזרק (או העירוי) עבור זריקה שממילא אמורה להורגו. עונש מוות בארצות הברית Killer dies smiling, UPI, ‏3 בפברואר 1984 "Texas Executes Convicted Killer Who Won Late Reprieve In 1983". The New York Times. 14 במרץ 1984. אורכב מ-המקור ב-15 במאי 2022. נבדק ב-15 במאי 2022. {{cite news}}: (עזרה) "When someone is executed by lethal injection, do they swab off the arm first?"(אורכב 26.05.2008 בארכיון Wayback Machine) The Straight Dope. Taylor, Paul (14 במרץ 1984). "Texas Murderer Is Executed by Injection". The Washington Post. נבדק ב-29 באוגוסט 2021. {{cite news}}: (עזרה) גרדיאן, אחרי שצפה ב-429 אסירים מסיימים את חייהם, כתב ההוצאות להורג של אי-פי פורש, באתר הארץ, 7 באוגוסט 2018 Drimmer, Frederrick (1990). Until You are Dead...: The book of executions in America. New York: Carol Publishing Group. pp. 81–82. ISBN 0-8065-1184-2. "James David "Cowboy" Autry (1954-1984) - Find A". Find a Grave. בלדד השוחי, בהוצאות להורג מחטאים את המזרק?, באתר כלכליסט, 5 באפריל 2012
המלחמה האחרונה (שיר)

"המלחמה האחרונה" (מוכר כ"אני מבטיח לך ילדה שלי קטנה") הוא שיר עברי, שנכתב בשנת 1973, במהלך קרבות מלחמת יום הכיפורים על ידי חיים חפר והולחן בידי דובי זלצר. המבצע הראשון של השיר והמוכר ביותר הוא יהורם גאון, שקיבל את השיר מספר ימים לאחר כתיבתו, וביצע אותו בפני חיילים עוד בזמן המלחמה. השיר נכתב בלהט הרגע על ידי חיים חפר, כאשר שהה כעיתונאי מטעם ידיעות אחרונות בבסיס הצבאי "ביר גפגפא" בסיני. לפי דבריו הוא נכתב מתוך תקווה ותפילה, ברגע של יאוש, כאשר לא היה יכול לרוץ למחסה בזמן אזעקה. לפי דבריו, לא ידע אם ישרוד, וכתב את המילים בתוך מספר דקות של לחץ וחרדה, לבתו הקטנה בת השש, כסוג של צוואה, תפילה ותקווה. השיר נכתב כמקאמה תחת הכותרת "בשם" ופורסם לאחר מספר ימים בעיתון "ידיעות אחרונות" בשם זה. עם פרוץ המלחמה, יצא הזמר יהורם גאון להופיע בפני חיילים בחזית סיני, והזמין את המלחין דובי זלצר להתלוות אליו. במהלך מסע הופעות זה שוחחו השניים עם החיילים בפניהם הופיעו, ואותם חיילים ביקשו מהם שירים חדשים המתאימים למלחמה העקובה מדם בה נכחו. המקאמה שחיבר חיים חפר, ופורסמה בעיתון מספר ימים קודם לכן, הייתה ברשותם, והמלחין דובי זלצר הלחין את מילות השיר במקום. כבר למחרת ביצע גאון את השיר הטרי, כשהוא מקריא את מילותיו מן הדף בהופעה מול כוח של הצנחנים. השיר נגע לליבם של הלוחמים, ובוצע מאז בכל הופעה של הצמד במהלך המלחמה. בשנת 1975, כאשר הקליט גאון אל אלבומו הראשון, "אותך שרים", הוא סירב להקליט את השיר ולצרפו לאלבום בטענה, שלא מן הראוי לעשות רווח ופרסום משיר שנכתב מדם ליבם של חיילים אשר נפלו במלחמה. לאחר ויכוחים רבים עם מנהליו האמנותיים, הסכים גאון להקליט את השיר לאלבום, ובלבד שהשיר לא יישלח להתחרות במצעדי פזמונים. השיר אכן לא התחרה במצעדי הפזמונים. בשנת 2023, במהלך מלחמת חרבות ברזל, הגיע יהורם גאון לבקר חיילים בשטח ושיחזר את המעמד מלפני 50 שנה, כשהוא שר את השיר לחיילים בקשר. מילות השיר באתר חטיבה 421, החטיבה בה הושר השיר לראשונה ביצוע השיר על ידי יהורם גאון, באתר "מוזיקה עברית", יוטיוב מידע על היצירה "המלחמה האחרונה" באתר מיוזיק בריינז פרמיירה ברשת הקשר בטנקים - השיר שנולד בתוך אזעקה אחת בסיני, מתוך מחשבה על ילדה אחת קטנה בת 6, מוסף "ידיעות אחרונות" במלאת 30 שנה למלחמת יום הכיפורים, 5.10.2003 רון בכר, שיר ישראלי - המלחמה האחרונה - יהורם גאון, אוצרות הארכיון הישראלי. סרטון יוטיוב הספרייה הלאומית - על השיר "המלחמה האחרונה רן בוקר, אחרי 50 שנה: יהורם גאון שר בקשר לחיילים שבעזה את "המלחמה האחרונה", באתר ynet, 15 בנובמבר 2023